ฟินนิกซ์ (FINNIX) แอปเงินกู้คู่คนทำมาหากิน
เปิดตัว ฟินนิกซ์ (FINNIX) แอปเงินกู้คู่คนทำมาหากิน หลังยอดดาวน์โหลดพุ่ง 3.5 ล้านครั้ง ปล่อยสินเชื่อแล้วกว่า 3 พันล้าน ตั้งเป้าปิดยอด 5 พันล้านสิ้นปีนี้
2 ก.ย. 2564

บริษัท มันนิกซ์ จำกัด ผู้ให้บริการสินเชื่อออนไลน์ถูกกฎหมายสำหรับลูกค้ารายย่อยที่ได้รับความนิยมอย่างสูงของเมืองไทย เปิดตัว “ฟินนิกซ์ (FINNIX)” แอปเงินกู้คู่คนทำมาหากินที่ให้บริการสินเชื่อนาโนไฟแนนซ์ อย่างเป็นทางการ หลังซุ่มเงียบเปิดให้บริการมานานกว่า 1 ปี จนในปัจจุบันมียอดการดาวน์โหลดมากกว่า 3.5 ล้านครั้ง ปล่อยสินเชื่อแล้วมากกว่า 3 พันล้านบาท พร้อมตั้งเป้า 5 พันล้านบาทภายในสิ้นปี 2564นอกจากนี้ยัง มุ่งสู่การเป็นแอปพลิเคชันทางการเงินอันดับ 1 ของไทยและภูมิภาคเอเชียตะวันออกเฉียงใต้ โดย “แอปฟินนิกซ์(FINNIX)” โดดเด่นด้วยการมอบวงเงินกู้สูงสุดถึง 1 แสนบาท เน้นเจาะกลุ่มคนทำมาหากินทุกอาชีพรวมถึงธุรกิจรายย่อย ที่ไม่สามารถเข้าถึงบริการสินเชื่อของสถาบันการเงินหรือธนาคารได้ เพราะขาดเอกสารการเงินและไม่มีบุคคลหรือหลักทรัพย์ค้ำประกัน ให้สามารถกู้เงินผ่านแอปพลิเคชันได้ตลอด 24 ชั่วโมง อนุมัติปั๊บรับเงินไวสุดใน 5 นาที ดอกเบี้ยต่ำเพียง 2.75% ต่อเดือน แบบลดต้นลดดอก ช่วยลดปัญหาหนี้นอกระบบที่ไม่เป็นธรรม ให้คนทำมาหากินและเจ้าของธุรกิจรายย่อยติดปีกเรื่องเงินได้ในทุกสถานการณ์


นางสาวถิรนันท์ อรุณวัฒนกูล ประธานเจ้าหน้าที่ปฏิบัติการ บริษัท มันนิกซ์ จำกัด กล่าวว่า “เราถามตัวเองว่าผลิตภัณฑ์ใดจะช่วยแก้ปัญหาให้คนไทยได้มากที่สุด ซึ่งเราพบว่าในปีที่แล้วโดยเฉพาะตั้งแต่ช่วงโควิด หนี้ครัวเรือนของคนไทยสูงขึ้นมาก อย่างไตรมาสแรกปีนี้ที่พุ่งสูงถึง 90% ต่อจีดีพี ซึ่งทำให้เราเห็นว่าคนไทยกำลังขาดสภาพคล่องทางด้านการเงินอย่างมาก โดยเฉพาะผู้ที่มีรายได้น้อยหรือไม่มีเอกสารยืนยันบัญชีการเงินยิ่งไม่สามารถเข้าถึงผลิตภัณฑ์และบริการของธนาคารและสถาบันการเงินได้ จากผลข้อมูลพบว่ามีคนทำมาหากินราว 36 ล้านคนที่ประสบปัญหาดังกล่าว เราจึงมองเห็นโอกาสที่มันนิกซ์จะเข้ามาช่วยเหลือตรงนี้ได้และตัดสินใจว่าจะทำผลิตภัณฑ์แรกในรูปแบบสินเชื่อนาโนไฟแนนซ์ โดยตั้งเป้าช่วยเหลือคนทำมาหากินให้ได้อย่างน้อย 7.2 ล้านคนในช่วงเริ่มต้น”“กลุ่มคนที่มีรายได้น้อยมักมีโอกาสเข้าถึงสินเชื่อของสถาบันการเงินค่อนข้างจำกัด ทำให้ต้องหันไปพึ่งการกู้นอกระบบ แต่มันนิกซ์มีจุดแข็ง คือ ระบบปฏิบัติการที่ผสานพลังดิจิทัลของเทคโนโลยีเอไอ (AI) และแมชชีนเลิร์นนิ่ง (ML) ทำให้ประเมินความเสี่ยงของลูกค้าได้รวดเร็ว ครอบคลุม และแม่นยำ นอกจากนี้ ระบบของเรายังปลอดภัยด้วยมาตรฐานระดับโลก ตอบสนองต่อความต้องการลูกค้าที่หลากหลายได้ทันใจ จึงสามารถให้บริการแอปสินเชื่อในรูปแบบออนไลน์ได้โดยไม่ต้องมีสาขา แต่ก็เข้าถึงคนไทยได้ทุกพื้นที่ แค่ลูกค้ามีสมาร์ทโฟนที่เชื่อมต่ออินเทอร์เน็ตก็สมัครสินเชื่อได้โดยไม่ต้องออกไปไหนให้เสี่ยง ซึ่งสอดรับเป็นอย่างดีกับสถานการณ์ในปัจจุบัน ทำให้เราช่วยคนทำมาหากินเข้าถึงสินเชื่อที่ถูกกฎหมายได้มากยิ่งขึ้น”


ภายในงานเปิดตัวแอปพลิเคชันฟินนิกซ์ (FINNIX) ยังได้รับเกียรติจากเจ้แขกแหกปาก เจ้าของวลีเด็ด “ชีวิตต้องสู้!! เพราะกู้ร้อยละ 20” มาเล่าถึงอดีตการเป็นลูกหนี้นอกระบบผู้ปลดหนี้ได้สำเร็จ พร้อมกับคุณฟ้า-กนกพรรณ หมวกไสว ผู้ก่อตั้งเพจมือปราบหนี้นอกระบบ-แอพเงินกู้ บอกเล่าประเด็นในสังคมที่น่าสนใจ อาทิ กรณีศึกษาจากการช่วยเหลือเหยื่อจากภัยร้ายของแอปเงินกู้นอกระบบ และวิธีรับมือแก้ไขให้หลุดพ้นจากวังวนแอปเหล่านี้เมื่อพลาดไปแล้วเจ้แขกแหกปาก หรือ ไพฑูรย์ คำกลั่น เจ้าของร้านขายขนมครกชื่อดังแห่งนครปฐม กล่าวว่า “คนทำมาหากินอย่างเราก็ต้องการเงินมาหมุนใช้ในชีวิตประจำวันและต่อยอดธุรกิจ แต่กว่าจะมาถึงจุดนี้ได้ก็ไม่ใช่เรื่องง่าย เพราะเจ้ตกอยู่ในวังวนหนี้นอกระบบมาก็นาน วิตกกังวลจนกินไม่ได้นอนไม่หลับต้องคอยหนีเจ้าหนี้ เพราะเราไม่รู้จะไปพึ่งใคร ยิ่งตอนนี้โดนพิษโควิดทำให้ต้องปรับตัวเข้ากับสถานการณ์ จึงหันมาขายของในออนไลน์มากขึ้นเพื่อเอาตัวรอด ถึงอย่างไรก็ต้องการเงินสักก้อนมาสำรองใช้ในช่วงนี้ ซึ่งพอมีแอปฟินนิกซ์ (FINNIX) แอปเงินกู้คู่คนทำมาหากินมาให้พึ่งพาแล้วก็ปลอดภัยหายห่วงจากการทวงหนี้แสนโหด เพราะได้ดอกเบี้ยที่เป็นธรรม ถูกกฎหมาย สมัครง่ายด้วยมือถือของเราเอง อนุมัติปั๊บได้เงินไวทันกับความต้องการในยามจำเป็น วันนี้เจ้อยากจะให้กำลังใจทุกคนนะว่าชีวิตไม่สิ้นก็ต้องสู้กันต่อไป ถึงวันนี้เราจะล้มหรือมีอุปสรรคถาโถมเข้ามาแต่คนทำมาหากินอย่างเราก็ต้องลุกขึ้นให้ได้ เพราะความสำเร็จรอเราอยู่”ด้าน คุณฟ้า-กนกพรรณ หมวกไสว ผู้ก่อตั้งเพจมือปราบหนี้นอกระบบ-แอพเงินกู้ กล่าวว่า “หากคุณไม่อยากตกเป็นเหยื่อของแอปกู้เงินผิดกฎหมายที่กำลังแพร่ระบาดเป็นภัยสังคมในเวลานี้ นอกจากผู้กู้และบุคคลใกล้ชิดจะถูกข่มขู่ ประจานให้อับอาย ถูกดูดข้อมูลส่วนบุคคลไปใช้ในทางที่ผิดกฎหมาย จากการทวงหนี้ที่ไม่เป็นธรรม เผลอ ๆ บางทีเป็นหนี้ไม่รู้ตัวหรือเงินในบัญชีหายเกลี้ยง เสียหายทั้งทรัพย์สินและจิตใจของผู้กู้ นำไปสู่ปัญหารุนแรงจนสามารถฆ่าตัวตายได้เลยเพื่อหนีหนี้ ก่อนการตัดสินใจนั้น ดิฉันดีใจที่ตอนนี้มีแอปฟินนิกซ์ (FINNIX) แอปเงินกู้ถูกกฎหมายที่เข้ามาช่วยเหลือคนทำมาหากินให้มีทางเลือกและหลุดพ้นจากวงจรอุบาทว์เหล่านั้นสักที ซึ่งก็มั่นใจได้ว่าเมื่อใช้บริการแล้วจะไม่ถูกเอาเปรียบและทำให้บริหารเงินเป็นอย่างยั่งยืน”


แอปฟินนิกซ์ (FINNIX) รู้ใจและถูกใจคนทำมาหากินที่มีการเงินที่ไม่แน่นอนอย่างแท้จริง โดยเปิดโอกาสให้ลูกค้าเลือกวันชำระสินเชื่อได้เอง พร้อมทั้งให้เลือกวิธีชำระสินเชื่อคืนได้ถึง 3 สไตล์ได้ตามกำลัง ได้แก่ จ่ายขั้นต่ำแค่ดอกเบี้ย จ่ายโปะมากน้อยตามใจ และผ่อนจ่ายนานสูงสุด 12 เดือน นอกจากนี้ ยังมุ่งเน้นสร้างวินัยการเงินโดยมี “เกมล่าดาว” ให้ร่วมสนุก เพียงจ่ายค่างวดตรงเวลา รักษาเครดิตดีตามเงื่อนไข ทุกครั้งที่ชำระสินเชื่อภายใน 3 วันก่อนถึงครบกำหนดชำระหรือในวันครบกำหนดชำระ ก็จะได้รับดาว 1 ดวง เมื่อสะสมดาวครบ 3 ดวง จะได้รับกล่องสมบัติไปเปิดลุ้นรับรางวัลได้ทันที (เงื่อนไขเป็นไปตามที่บริษัทฯ กำหนด)แอปฟินนิกซ์ (FINNIX) ให้บริการโดย บริษัท มันนิกซ์ จำกัด ภายใต้การกำกับดูแลของธนาคารแห่งประเทศไทย มีการดำเนินงานถูกต้องตามกฎหมายทุกขั้นตอน ผู้บริโภคสามารถตรวจสอบใบอนุญาตของบริษัทได้ที่เว็บไซต์ของธนาคารแห่งประเทศไทย ผู้สนใจสามารถดาวน์โหลดแอปพลิเคชันฟินนิกซ์ (FINNIX) ได้ที่ https://go.finnix.co/xZrf/4f0aba3fหรือดูรายละเอียดการสมัครและเงื่อนไขการใช้งานเพิ่มเติมที่เว็บไซต์ www.finnix.co และเฟซบุ๊กwww.fb.me/finnixapp